Stefanía Sif ( lengst til vinstri ) ásamt meðlimum úr Kvenfélagi Sauðárkróks við nýja snyrtistólinn Meðlimir í Kvenfélagi Sauðárkróks komu færandi hendi á Dagdvöl aldraðra á Sauðárkróki á dögunum og afhentu veglegan snyrtistól að gjöf . Að sögn Stefaníu Sifjar Traustadóttur forstöðumanns Dagdvalar aldraðra mun stóllinn koma sér afar vel bæði fyrir skjólstæðinga og starfsfólk Dagdvalar með mun bættri aðstöðu og þægindum , en stólinn er hægt að hækka og lækka og aðlaga eftir aðstæðum . Þá munu meðlimir og starfsfólk á Dvalarheimilinu einnig hafa aðgang að stólnum . Er Kvenfélagi Sauðárkróks færðar hugheilar þakkir fyrir þessa veglegu gjöf .